b'\n_START_ARTICLE_\nEnsomme hjerters klub\n_START_PARAGRAPH_\nEnsomme hjerters klub er en roman af Lotte og S\xc3\xb8ren Hammer, udgivet 29. august 2011 p\xc3\xa5 Gyldendal. Romanen er tredje bind i en planlagt serie politiromaner med Konrad Simonsen i rollen som efterforskningsleder._NEWLINE_Bogen er en forts\xc3\xa6tteleser p\xc3\xa5 den trilogi, der startede med Svinehunde (2010) og fortsatte med Alting har sin pris (2011).\n_START_SECTION_\nPlot\n_START_PARAGRAPH_\nChefkriminalinspekt\xc3\xb8r Konrad Simonsen m\xc3\xa5 p\xc3\xa5 grund af eftervirkningerne af et hjerteanfald overlade opklaringen af et skuddrama p\xc3\xa5 en skole til sin brogede samling af underordnede, der hver is\xc3\xa6r har personlige problemer, der skal l\xc3\xb8ses. I stedet f\xc3\xa5r han opgaven at unders\xc3\xb8ge, om et d\xc3\xb8dsfald, der er blevet registreret som en ulykke i virkeligheden var et drab. Hans efterforskning f\xc3\xb8rer ham tilbage til en n\xc3\xa6sten 40 \xc3\xa5r gammel sag om en forsvunden teenager, og i l\xc3\xb8bet af opklaringen m\xc3\xa5 han erkende, at han selv har fortr\xc3\xa6ngt nogle v\xc3\xa6sentlige oplevelser fra tiden omkring 1970._NEWLINE_Han er flyttet ind hos sin underordnede, Komtessen, som han i nogen tid har haft et erotisk forhold til; sp\xc3\xb8rgsm\xc3\xa5let i deres forhold er dog, om det kan holde til Konrads i perioder excentriske optr\xc3\xa6den.'